আকাশে উড়তে উড়তে হঠাৎ করেই মাটিতে নেমে আসে এই বিষাক্ত ‘উড়ন্ত’ সাপ– News18 Bengali\nএই সাপ প্রচণ্ড বিষধর\nBangla Editor |\tNews18 Bangla | July 3, 2020, 2:40 PM IST\nউড়ন্ত সাপ খুব কম দেখা যায় ৷ এই ধরণের সাপ দারুণ বিষাক্ত হয় আর তার জন্যেই তাঁরা অত্যন্ত ভয়ঙ্কর হয় ৷ এদের কোনও পাখা বা ডানা না থাকলেও এরা বেশ ভালোই উড়তে পারে ৷ বিজ্ঞানীরাও খুঁজে বার করলেন ঠিক কী ভাবে আকাশে উড়তে পারে এই ধরণের বিষাক্ত সাপ ৷ প্যারাডাইস ট্রি স্নেক বা ক্রিসোপেলিয়া প্যারাডিসি প্রজাতির সাপ গাছের এক ডাল থেকে অন্য ডালে দারুণ সহজেই উড়ে যায় ৷ কখনও কখনও উড়তে উড়তে এই সাপ মাটিতেও হঠাৎ করে নেমে আসে৷ এরা যখন আকাশে ওড়ে তখন শরীরটা ‘এস’-র মতো হয়ে যায় ৷ এরা এক বিশেষভাবে হাওয়ায় গ্লাইড করে , তখন এরা উড়ে যায় ৷ Photo- Representative\nএই প্রজাতির সাতটি সাপ নিয়ে পড়াশুনো করা হয়েছে ৷ এদের গতিবিধি হাইস্পিড ক্যামেরায় রেকর্ড করে এই স্টাডি করা হয়েছে ৷ এই স্টাডি ফিজিক্স জার্নলে প্রকাশিত হয়েছে ৷ এই অধ্যয়নের কাজ করেছেন ভার্জিনিয়া টেক -এ -র প্রফেসাররা ৷ সহজ ভাষায় শরীরকে সোজা করে যখন তখনই সে বাতাসে ভাসিয়ে দিতে পারে ৷ এরপর শরীর যখন বেঁকে বেঁকে চলতে শুরু করে তখনই তারা শরীর হাওয়ায় ভাসাতে পারে ৷Photo- Representative\nউড়ন্ত সাপের আবার ২ ধরণের ওড়ার প্রক্রিয়া হয় ৷ একটি বড় Amplitude -এ চলা যাতে Horizontal wave এ হয় আবার ছোট Amplitude এ চলা যাতে Vertical wave হয় ৷ এই দুটি মুভমেন্ট এই সাপগুলি একসঙ্গে করতে পারে তারাই আকাশে নিজের শরীর উড়িয়ে দিতে পারে ৷ এই সাপ এটা খুব দ্রুত করতে পারে ৷ আর এটা এত তাড়াতাড়ি হয় সেটা খালি চোখে দেখা অসম্ভব ৷ এই জন্যে হাইস্পিড ক্যামেরায় দেখতে পাওয়া যায় ৷Photo- Representative\nউড়ন্ত এই সাপের শরীরের পিছনের দিকটা এক অদ্ভুতভাবে ওপর নিচ করতে থাকে ৷ বিজ্ঞানীদের কথা অনুযায়ী Amplitude ছাড়া এই কাজ সম্ভব হয় না ৷ এটা ঠিকভাবে না হলে তারা উড়তে উড়তে পড়ে যায় ৷ ক্রিসোপোলিয়া প্রজাতির সাপ দক্ষিণ পূর্ব এশিয়ার বিভিন্ন দেশে যেমন ভারত, শ্রীলঙ্কা, দক্ষিণ চিন, ফিলিপিন্স পাওয়া যায় ৷ এর বিষ জীবনহানিকারক নয় ৷ এরা টিকিটিকি. ছোট ছোট পোকামাকড় , ছোট পাখি এই সব খায় ৷ এই সাপ ৩ ফুট অবধি লম্বা হয় ৷ কালো রঙের এই প্রজাতির সাপগুলিতে সবুজ ছোপ থাকে ৷Photo- Representative\nসংখ্যা হতে হবে শূন্য! বীরভূমে ফিরল কনটেইনমেন্ট জোন, চিহ্নিত হল ন’টি এলাকা


Viral Video of Gold-Silver Plated Paan: ‘সোনা-রুপোর’ তৈরি পান ! দাম ৭৬০ টাকা ! ভাইরাল ভিডিও দেখে যা বললেন নেটিজেনরা – News18 Bangla\nViral Video: ‘সোনা-রুপোর’ তৈরি পান ! দাম ৭৬০ টাকা ! ভাইরাল ভিডিও দেখে যা বললেন নেটিজেনরা\nViral Video of Gold-Silver Plated Paan: সম্প্রতি সোশ্যাল মিডিয়ায় ভাইরাল হয়েছে একটি বিশেষ ধরনের পানের ভিডিও ৷ ‘গোল্ড-সিলভার প্লেটেড’ পান ! হ্যা, অবাক হলেও সত্যি ঘটনা ৷\nLast Updated : January 11, 2022, 11:08 IST\nকলকাতা: পান খেতে অধিকাংশরাই পছন্দ করেন ৷ মিষ্টি পান (Viral Video) থেকে শুরু করে সাদা পান, কত কিছুই না পাওয়া যায় ৷ হরেক রকম জিনিস দিয়ে বেনারসী পানের সাজানো দেখেই মুগ্ধ হতে হয় ৷ খেতে তো ভালো হবেই (Viral Video of Gold-Silver Plated Paan) ৷\nআরও পড়ুন-নতুন বছরে আসুক নতুন জেল্লা, এই ঘরোয়া পদ্ধতি ব্যবহার করে ত্বকের যত্ন নিন\nসম্প্রতি সোশ্যাল মিডিয়ায় ভাইরাল হয়েছে একটি বিশেষ ধরনের পানের ভিডিও ৷ ‘গোল্ড-সিলভার প্লেটেড’ পান ! হ্যা, অবাক হলেও সত্যি ঘটনা ৷ এমন পানও পাওয়া যাচ্ছে বাজারে ৷ পানটি কীভাবে বানানো হচ্ছে, সেটাও দেখানো হয় ভিডিওতে ৷ মশলা, গোলাপ বাঁটা, চন্দন বাঁটা এবং অন্যান্য অনেক ধরনের মশলা ঢালা হয় পানের পাতায় ৷ ঢালা হয় গুলকন্দও৷ সবমিলিয়ে একেবারে জমজমাট ব্যাপার ৷ @thegreatindianfoodie নামের ইনস্টাগ্রাম অ্যাকাউন্ট থেকে শেয়ার করা হয় ভিডিওটি ৷\nআরও পড়ুন-মা হতে চলেছেন পরীমনি, সেরেছেন গোপনে বিয়ে, জানালেন সন্তানের পিতৃপরিচয়\nতবে এত কিছুর পর সবার শেষে সোনালী রাংতার মতো যে জিনিসটি দেওয়া হচ্ছে পানের মধ্যে ৷ তা দেখে সবারই চক্ষু ছানাবড়া ৷ জানা গিয়েছে, পানটির দাম প্রতি পিস ৭৬০ টাকা করে ৷ এত দামি একটা পান খেতে কত জনই বা চাইবেন ৷ সেটাই প্রশ্ন ৷ ২০ থেকে সর্বাধিক ১০০ টাকা দামেরও পান সবাই খেয়েছেন ৷ কিন্তু তাই বলে ৭৬০ টাকা ! নেটিজেনরা অনেকেই এই পানের ভিডিও দেখে বলেছেন, একটু বেশিই বাড়াবাড়ি হয়ে গিয়েছে ৷ এত ‘হাই-ফাই’ পান খাওয়ারও দরকার নেই ৷\nFirst published: January 11, 2022, 11:08 IST\nPaanViral NewsViral Video


আইজিপি'র উপহারঃ হুইল চেয়ার পেয়ে খুশি কুড়িগ্রামের শিশু আরাফাত উৎস - আওয়ার টাইমস\nপ্রকাশিত: ৬:৪৫ অপরাহ্ণ, জুলাই ২০, ২০২০\nমায়ায় ভরা চাঁদমুখ শিশু আরাফাত উৎস । কি আসাধারন তাঁর চাহনী, কি বুদ্ধিদীপ্ত চেহারা ! এগারো বছরের উৎসেরও গ্রামের আট-দশজন দামাল বালকের ন্যায় হয়তো ঘুরতে ইচ্ছে করে, ইচ্ছে করে স্কুলে যেতে। কিন্তু বিধাতার বিধান যে অন্যরকম। উৎসের দুই হাত ও পা অচল, কথা বলতে পারেনা। দরিদ্র বাবা-মা অসহায়। জন্ম থেকেই পঙ্গু সন্তান নিয়ে নিরুপায় দিনাতিপাত করেন কুড়িগ্রামের নাগেশ্বরীর এক প্রত্যন্ত পাড়াগাঁয়ে। বৈশ্বিক এই মহামারিতে উৎসের দরিদ্র বাবামায়ের আর্থিক অসহায়ত্ব ক্রমান্বয়ে বাড়তে থাকে। এমনি এক অমানিশায় উৎস একটি হুইল চেয়ারের জন্য আকুতি জানায় সমাজের বিত্তবানদের কাছে।\nবাংলাদেশের ইন্সপেক্টর জেনারেল অফ পুলিশ ড. বেনজীর আহমেদ, বিপিএম (বার) মহোদয়ের চোখে পরে যায় সেই রিপোর্ট। তাৎক্ষনিক ব্যবস্থা নিতে বলেন তিনি। কুড়িগ্রামের পুলিশ সুপার আইজিপির নির্দেশনা পাওয়া মাত্রই উৎসের ব্যাপারে তথ্য সংগ্রহ করেন। তথ্যের সঠিকতা যাছাই করেন। ক্ষণমাত্র বিলম্ব ছাড়াই পুলিশ সুপার কুড়িগ্রাম আইজিপি’র পক্ষে প্রিয় শিশু উৎসকে হস্তান্তর করেন তাঁর বহু প্রত্যাশিত হুইল চেয়ার। দেয়া হয় ঈদ উপহার, ঈদের নতুন পোষাক। আমাদের উৎস যেন কুড়িগ্রামের সুখাতি বুদ্ধিপ্রতিবন্ধি স্কুলে ভর্তি হতে পারে সে ব্যাপারেও দেয়া হয় পরামর্শ।\nউৎসের হুইল চেয়ারের আবেদন অনেকের চোখ এড়িয়ে গেলেও, এড়িয়ে যায়নি ড. বেনজীর আহমেদ, বিপিএম (বার) মহোদয়ের। করোনাকালে মানবিক কোড প্রতিপালনকারী পুলিশের মানবিক পুলিশ প্রধান ড. বেনজীর আহমেদ, বিপিএম (বার) মহোদয়ের এমন উদ্দোগ অনুপ্রাণিত করেছে প্রান্ত থেকে কেন্দ্রে শত সহস্র হৃদয়কে।\nসর্বদাই জনগনের পাশে বাংলাদেশ পুলিশ।


সূত্রবিহীন রহস্য উদ্ঘাটনের ডাক পড়ে পুলিশ পরিদর্শক সন্তোষ কুমার চাকমা সূত্রবিহীন রহস্য উদ্ঘাটনের ডাক পড়ে পুলিশ পরিদর্শক সন্তোষ কুমার চাকমা – bibartanonline\nসোমবার, ১৭ জানুয়ারী ২০২২, ১২:৪৯ পূর্বাহ্ন\nসূত্রবিহীন রহস্য উদ্ঘাটনের ডাক পড়ে পুলিশ পরিদর্শক সন্তোষ কুমার চাকমা\nসময় শনিবার, ১১ নভেম্বর, ২০১৭\nডাক্তারকে মানুষ বলে সেকেন্ড গড। কারণ ডাক্তার মানুষের সেবা করে। তবে মানুষের সেবা করতে চাইলে পুলিশের মতো ভালো চাকরি আর নেই। কেউ এখনই বিপদে পড়েছে, তাৎক্ষণিক আপনি তাকে সাহায্য করতে পারবেন যদি সেই মানসিকতা থাকে। কিন্তু অন্য পেশায় সেই সুযোগ সীমিত।’ পেশা হিসেবে পুলিশকেই কেন বেছে নিলেন-এমন প্রশ্নে এভাবে জবাব দেন পুলিশ পরিদর্শক সন্তোষ কুমার চাকমা। বর্তমানে পুলিশ ব্যুরো অব ইনভেস্টিশনের (পিবিআই) চট্টগ্রাম মেট্রো কার্যালয়ে কর্মরত আছেন আলোচিত এই পুলিশ কর্মকর্তা।\nসূত্রবিহীন মামলা তদন্তে ব্যাপক সাফল্য পাওয়ায় গত ১৮ জুলাই পিবিআইয়ের বার্ষিক সম্মেলনে চট্টগ্রাম মেট্রোকে দেশের সেরা ইউনিট হিসেবে স্বীকৃতি দেওয়া হয়; এসব মামলায় রহস্যের জট খোলার নেপথ্যে রয়েছেন পিবিআইয়ের ‘প্রাণ’ সন্তোষ কুমার চাকমা। অতি কৌশলী অপরাধীও সন্তোষের চোখ ফাঁকি দিতে পারেনা। তার হাতে ধরা পড়েছে অসংখ্য চোর, ডাকাত, খুনি, অটোরিকশা চোর, ছিনতাইকারী, জঙ্গিসহ বিভিন্ন অপরাধে অভিযুক্তরা। জঙ্গি দমনেও সাহসিকতার পরিচয় দিয়েছেন তিনি।\n২০১৫ সালের ২৩ সেপ্টেম্বর নগরের সদরঘাটে একে-২২ রাইফেলের গুলিতে দুই ছিনতাইকারী (পরে শনাক্ত হয় জেএমবি) এবং এক বেসরকারি প্রতিষ্ঠানের কর্মকর্তাসহ তিনজন নিহত হন। ঘটনাস্থল থেকে উদ্ধার করা হয় অস্ত্র-গুলি। কিন্তু তাৎক্ষণিক ঘটনার সূত্র বের করা যায়নি। পরে পুলিশ উদ্ঘাটন করে তহবিল সংগ্রহের জন্য জঙ্গিরা ছিনতাইয়ে নেমেছিল। এ ঘটনার পর ৬ অক্টোবরে নগরের কর্ণফুলীর খোয়াজনগর থেকে শুরু করে ডিসেম্বর পর্যন্ত হাটহাজারীর আমানবাজারে টানা অভিযান চালিয়ে অস্ত্র-গুলি, গুরুত্বপূর্ণ সাংগঠনিক নথিপত্রসহ জঙ্গি নেতাদের গ্রেফতার করে পুলিশ। একই সময়ে উদ্ঘাটিত হয় আকবর টিলা এলাকায় ‘ল্যাংটা ফকিরের মাজারে’ জোড়া খুনের রহস্য। সেসব অভিযানে সাহসী ভূমিকা রাখেন তৎকালীন গোয়েন্দা পুলিশের এসআই সন্তোষ চাকমা।\nস্মৃতি হাতড়ে সন্তোষ বলেন, ‘সদরঘাটে জঙ্গিদের হতাহতের ঘটনাটি আমাকে প্রথম জানান তৎকালীন গোয়েন্দা পুলিশের অতিরিক্ত উপকমিশনার বাবুল স্যার। সেদিন আমার ছোট ছেলের বয়স ছিল চার দিন। অসুস্থতার জন্য বাচ্চা তখন রয়েল হাসপাতালের এনসিইউতে। ছেলের এমন কঠিন অবস্থায়ও থেমে থাকার সুযোগ ছিল না। টানা ১৩ দিনের হাড়ভাঙা পরিশ্রম শেষে সফলতা পাই।’\nচট্টগ্রাম অঞ্চলে সূত্রবিহীন যেকোনো ঘটনার রহস্য উদ্ঘাটনে ডাক পড়ে সন্তোষের। তিনি চিন্তাভাবনায় যেমন দূরদৃষ্টিসম্পন্ন, তেমনি কাজের ক্ষেত্রেও করিতকর্মা। কাজের প্রতি তিনি এতটাই একাগ্র ও একনিষ্ঠ যে অনায়াসেই রহস্যের কিনারায় পৌঁছে যেতে পারেন। কাজের স্বীকৃতি হিসেবে ২০১৫ সালে পিপিএম (সেবা) পদক অর্জন করেছেন সন্তোষ। আইজিপি র‌্যাংক ব্যাজ পেয়েছেন ২০১৪ ও ২০১৭ সালে।\nকর্মজীবনের কোনো কাজটা বিশেষভাবে মনে আছে? এর জবাবে সন্তোষ বললেন, ‘কোনটা রেখে কোনটা বলি! অনেকগুলোই তো মনে পড়ছে। ২০১২ সালে হ্যাচারি ব্যবসায়ী রতন হত্যার রহস্য উদ্ঘাটন করে সব আসামি ধরেছিলাম। কাজটি অনেক কঠিন ছিল। তখন এ ধরনের জটিল মামলা তদন্তে অভিজ্ঞতা কম ছিল। এখন তো এ ধরনের মামলা তদন্ত করতে অভ্যস্ত হয়ে গেছি। অর্থদাতা কে, কারা কিলিং মিশনে ছিল-সবই বের করে ফেলেছিলাম।’ ‘নোয়াখালী থেকে রতনের লাশ উদ্ধার হয়। নারায়ণগঞ্জ, ঢাকা-কিশোরগঞ্জসহ বিভিন্ন স্থানে টানা ১৫ দিন অভিযান চালিয়ে আসামিদের গ্রেফতার করেছিলাম। সে সময় রমজান মাস ছিল। কাজের পেছনে ছুটতে গিয়ে আমার সহকর্মীরা সেহরি পর্যন্ত খেতে পারেনি, পানি খেয়ে ইফতার করেছিল। এই রকম কঠিন অবস্থা ছিল। সেই দিনগুলো আমি ভুলতে পারব না।’\nএত সফলতার গোপন রহস্য কী জানতে চাইলে সন্তোষ কুমার চাকমা উত্তর দেন, ‘তথ্যপ্রযুক্তিকে আমি সোর্স বানিয়ে নিয়েছি। সোর্স হিসেবে মানুষ অনেক সময় মিথ্যা বলে। আত্মরক্ষা বা অন্যকে বাঁচানোর স্বার্থেও মানুষ মিথ্যা বলে। কিন্তু প্রযুক্তি মিথ্যা বলে না। এ ছাড়া দারুণ কিছু মানুষকে সহকর্মী হিসেবে পেয়েছি। মাথার ওপর ছায়া হিসেবে আছেন ঊর্ধ্বতন স্যাররা।’\nসন্তোষ চাকমার কাজে সন্তুষ্ট পুলিশ ব্যুরো অব ইনভেস্টিগেশনের প্রধান ডিআইজি বনজ কুমার মজুমদার; ‘সন্তোষ খুব ভালো কাজ করছে। কোনো দায়িত্ব দিলে সে সফল হয়েই ফিরে। পিবিআই চট্টগ্রাম মেট্রো ইউনিটের কর্মকান্ডে আমি সন্তুষ্ট।’\n২০০৫ সালে পুলিশ বাহিনীতে উপপরিদর্শক (এসআই) পদে যোগ দেন সন্তোষ কুমার চাকমা। ২০১৬ সালের জুলাই পর্যন্ত পাঁচ বছর কর্মরত ছিলেন চট্টগ্রাম মহানগর গোয়েন্দা পুলিশে; এরই মধ্যে সিআইডি, চট্টগ্রামের কর্ণফুলী থানা, কোতোয়ালি থানা ও পিবিআইয়েও কাজ করেন। গত বছরের ২০ জুলাই সন্তোষ চাকমা পদোন্নতি পান পরিদর্শক পদে। এরপর ঢাকায় সিআইডিতে এক মাস কর্মরত থেকে বদলি হন পিবিআইয়ে। ২০১৬ সালের সেপ্টেম্বর থেকে এখন পর্যন্ত পিবিআইয়ের চট্টগ্রাম মেট্রো ইউনিটে কর্মরত আছেন নির্ভরতার প্রতীক হয়ে ওঠা সন্তোষ চাকমা।\nবোমা নিষ্ক্রিয়করণ, সাইবার অপরাধ, আর্থিক অপরাধসহ পেশাগত নানা বিষয়ে দেশ-বিদেশে প্রশিক্ষণ নিয়েছেন সন্তোষ। বোমা নিষ্ক্রিয়করণের ওপর ২০১১ সালে সাত সপ্তাহের ও ২০১৩ সালে দুই সপ্তাহের প্রশিক্ষণ নিয়েছিলেন যুক্তরাষ্ট্রে। চলতি বছরের মার্চে ভারতের সিবিআই একাডেমিতে আর্থিক অপরাধ-সংক্রান্ত বিষয়ে প্রশিক্ষণ নেন তিনি। চট্টগ্রাম মহানগর পুলিশের বোমা নিষ্ক্রিয়করণ দলের প্রধান হিসেবে একসময় দায়িত্ব পালন করেছিলেন সন্তোষ কুমার চাকমা।\nচট্টগ্রাম বিশ্ববিদ্যালয়ে অর্থনীতি বিভাগে পড়াশোনা শেষ করেন রাঙামাটির সন্তান সন্তোষ। বিশ্ববিদ্যালয়ে অধ্যয়নরত অবস্থায় বাংলাদেশ ন্যাশনাল ক্যাডেট কোরের (বিএনসিসি) কার্যক্রমে যুক্ত হন। বিএনসিসির নেভাল উইংয়ের সর্বোচ্চ পর্যায়ে ক্যাডেট আন্ডার অফিসার (সিইউও) হিসেবেও দায়িত্ব পালন করেন। চট্টগ্রাম বিশ্ববিদ্যালয়ের বিএনসিসি নৌ শাখার সাবেক ক্যাডেটদের সংগঠন ‘অ্যাংকর সিইউ’র সাধারণ সম্পাদক হিসেবে বর্তমানে কাজ করছেন সন্তোষ কুমার চাকমা। বিএনসিসি ও পুলিশের কাজের মধ্যে মিল খুঁজে পান সন্তোষ, ‘স্বেচ্ছাসেবকের কাজই বিএনসিসির কর্মকা-। পুলিশের কাজও এক প্রকার স্বেচ্ছাসেবকের। এভাবেই বিএনসিসি থেকে আমার পুলিশ হয়ে ওঠা। তবে এটা সত্য, এটা থ্যাংকসলেস জব!’\nসুত্র: প্রতিদিনের সংবাদ


গুটখার থুতুতে 'রঙিন' হাওড়া ব্রিজ! শাহরুখ-অজয়-অক্ষয়কে প্রশ্ন ছুঁড়লেন IAS অফিসার - Howrah Bridge gets colorful with Gutkha spit IAS officer questioned Shah Rukh Ajay Akshay on pan masala add, Bangla News Bangla Entertainment News\nবাংলা নিউজ > বায়োস্কোপ > গুটখার থুতুতে 'রঙিন' হাওড়া ব্রিজ! শাহরুখ-অজয়-অক্ষয়কে প্রশ্ন ছুঁড়লেন IAS অফিসার\nশাহরুখ-অজয়-অক্ষয়কে গুটখা প্রসঙ্গে প্রশ্ন ছুঁড়লেন IAS অফিসার\nগুটখার থুতুতে 'রঙিন' হাওড়া ব্রিজ! শাহরুখ-অজয়-অক্ষয়কে প্রশ্ন ছুঁড়লেন IAS অফিসার\n১ মিনিটে পড়ুন . Updated: 25 Apr 2022, 01:30 PM IST\nসোশ্যাল মিডিয়ায় গুটখা এবং পানমশলা সম্পর্কিত একটি বড় ইস্যু তুলে সেলিব্রিটিদের প্রশ্ন করেছেন এক IAS অফিসার।\nপানমশলার বিজ্ঞাপন নিয়ে বিগত কয়েকদিন ধরে বলিউডে জোর চর্চা চলছে। সম্প্রতি এক পান মশলার বিজ্ঞাপন ক্যাম্পনের অংশ হয়েছিলেন বলিউডের ‘খিলাড়ি’ অক্ষয় কুমার। শাহরুখ খান, অজয় দেবগণের মতো বলিউড সুপারস্টাররা আগে থেকেই সেই সংস্থার ব্র্যান্ড অ্যাম্বাসাডার। এই বিজ্ঞাপনী প্রচারের অংশ হওয়ায়, অক্ষয় কুমারের উপর ক্ষুব্ধ হয় একাশং নেটিজেন।\nবরাবরই স্বাস্থ্য সচেতন হিসেবে ভক্তদের কাছে নিজেকে তুলে ধরেন আক্কি। অনুরাগীদের ভাবনাকে সম্মান ও গুরুত্ব দিয়ে সেই ক্যাম্পনের থেকে নিজেকে সরিয়ে নেন তিনি। সোশ্যাল মিডিয়া পোস্টে অনুরাগীদের কাছে ক্ষমাও চেয়েছেন। আরও পড়ুন: পানমশলার বিজ্ঞাপন থেকে সরে দাঁড়িয়েছেন অক্ষয়, বন্ধুর সিদ্ধান্তে যা বললেন অজয়…\nপানমশলার বিজ্ঞাপন নিয়ে চর্চা-\nএই বিজ্ঞাপন থেকে উপার্জিত অর্থ দান করবেন বলে জানিয়েছেন অক্ষয় কুমার। বিষয়টি এখনও মীমাংসা হয়নি। একজন আইএএস অফিসার সোশ্যাল মিডিয়ায় গুটখা এবং পানমশলা সম্পর্কিত একটি বড় ইস্যু তুলে এই সেলিব্রিটিদের প্রশ্ন করেছেন। অবনীশ শরণ নামে এক আইএএস অফিসার গুগলকে কৃতিত্ব দিয়ে, হাওড়া ব্রিজের একটি ছবি শেয়ার করেছেন। ছবিতে দেখা গিয়েছে, ব্রিজের পিলারে মানুষ প্রচুর গুটখার থুতু দিয়ে ভরিয়ে রেখেছেন।\nসেলিব্রিটিদের কাছে প্রশ্ন IAS অফিসারের-\nএকই স্থানে বারবার মানুষ থুতু ফেলার কারণে ব্রিজের পিলারের রংও সম্পূর্ণ বদলে লাল হয়ে গিয়েছে। আইএএস অফিসার শাহরুখ খান, অজয় দেবগণ এবং অক্ষয় কুমারকে ট্যাগ করে এই ছবিটি শেয়ার করেছেন। টুইটে জিজ্ঞাসা করেছেন, ‘কলকাতা পোর্ট ট্রাস্ট বলছে, ৭০ ছরের পুরনো এই আইকনিক ব্রিজটিতে গুটখার থুতু ফেলার কারণে মরিচা পড়েছে। এবং নষ্ট হয়ে যাচ্ছে। হাওড়া ব্রিজে হানা দিয়েছে গুটখা চোরাকারবারীরা।’\nদ্বিতীয় টুইটেও তারকাদের কটূক্তি করেছেন-\nএকদিন পরে, আইএএস আধিকারিক হাওড়া ব্রিজের আরেকটি ছবি শেয়ার করেছেন। পিলারের উপর মিলিত রঙের চাদর দেওয়া হচ্ছে যাতে লোকেরা সেখানে গুটখার থুতু ছিটিয়ে এটি নষ্ট না করেন। সেই ছবিটি শেয়ার করার সময়, অফিসার লিখেছেন, 'দেখুন গুটকা প্রেমীদের সুবিধার জন্য 'কলকাতা পোর্ট ট্রাস্ট' কী দুর্দান্ত ব্যবস্থা নিয়েছে। এখন যারা গুটকা থুকছে, তাদের আর কোনো 'অপরাধে' পড়তে হবে না। সেই সঙ্গে 'গুটকার ক্ষতিকর রাসায়নিক' থেকেও রক্ষা পাবে সেতু।'\nসেলিব্রিটিদের কোনও জবাব মেলেনি-\nএই টুইটেও আইএএস অফিসার শাহরুখ খান, অজয় দেবগণ এবং অক্ষয় কুমারকে ট্যাগ করেছেন। যদিও এই সুপারস্টারদের কাছ থেকে উভয় টুইটে কোনও প্রতিক্রিয়া পাওয়া যায়নি, তবে ভক্তরা অবশ্যই মন্তব্য বিভাগে তাদের প্রতিক্রিয়া জানিয়েছেন। কারও মন্তব্য সেলিব্রিটিদের জন্য এই জাতীয় জিনিসে যুক্ত করা ভুল। আবার কেউ বলেছেন, জিনিসের ব্যবহার মানুষের পছন্দ।\nias officer pan masala add Akshay Kumar Ajay Devgn


শিরোনাম: কাতারে মার্কিন যুদ্ধবিমান বিক্রির বিরোধিতা করবে ইসরায়েল শিশু ধর্ষণের শাস্তি মৃত্যুদণ্ড চাই : বি. চৌধুরী আসিফ আকবরের সঙ্গে প্রকাশ হলো নাবিলার গান স্থায়ীভাবে বাড়ি থেকে কাজ করবেন মাইক্রোসফট কর্মীরা পাঁচ শিল্পীর কণ্ঠে গাজী মাজহারুল আনোয়ারের নতুন গান বুয়েটছাত্র আবরার হত্যার সাক্ষ্যগ্রহণ অব্যাহত অবাধ যৌনতা থেকে ফেরাতে দ. আফ্রিকায় নতুন আইন\nPublished : Sunday, 11 October, 2020 at 9:45 PM\nকাতার ইরানের ঘনিষ্ঠ বন্ধু। আর ইরান হলো মধ্যপ্রাচ্যে ইসরায়েলের বড় শত্রু। কিন্তু মধ্যপ্রাচ্যের অনান্য দেশের কাছেও প্রস্তাবিত অত্যাধুনিক অস্ত্র বিক্রি নিয়ে ইসরায়েলের সঙ্গে আলোচনা চলছে যুক্তরাষ্ট্রের। ইসরায়েলের আপত্তি সত্ত্বেও এ জাতীয় কিছু অস্ত্র বিক্রির কাজ অনেকদূর এগিয়েছে। অস্ত্র কিনতে চাইছে কাতারও।


অবশেষে স্বস্তি! অমৃতসর ট্রেন দুর্ঘটনায় ক্লিনচিট পেলেন সিধু পত্নী | Mahanagar24x7\nঅবশেষে স্বস্তি! অমৃতসর ট্রেন দুর্ঘটনায় ক্লিনচিট পেলেন সিধু পত্নী\nডেস্ক: দশেরা উৎসবে পঞ্জাবের অমৃতসরে ঘটা ভয়াবহ ট্রেন দুর্ঘটনায় অবশেষে ক্লিনচিট দেওয়া হল নভজ্যোৎ কৌর সিধুকে। বুধবারই পঞ্জাব সরকারকে এই দুর্ঘটনার তদন্তকারীরা যে রিপোর্ট পেশ করেছে সেখানে স্পষ্ট জানানো হয়েছে, এই দুর্ঘটনার সঙ্গে কোনও ভাবেই যুক্ত নন সিধুর পত্নী। ঘটনার সময় ওই স্থানে ছিলেনই তিনি।\n১৯ অক্টোবর দশেরা উৎসবে ওই দুর্ঘটনাকে ঘিরে সিধু পত্নীর বিরুদ্ধে অভিযোগ উঠেছিল, তিনি ওই অনুষ্ঠানের প্রধান অতিথি হিসাবে উপস্থিত ছিলেন। একজন প্রধান অতিথি হিসাবে ওনার দায়িত্ব ছিল যেখানে অনুষ্ঠান হচ্ছে তার নিরাপত্তা কেমন এবং কোন যায়গায় এই অনুষ্ঠান হচ্ছে তার পুরো বিষয়টি খতিয়ে দেখা। কিন্তু নিজের দায়িত্ব এড়িয়ে গিয়েছেন উনি। একইসঙ্গে ঘটনার সময় ওই স্থানেই উপস্থিত ছিলেন কৌর সিধু। কিন্তু কাউকে কোনও রকম সাহায্য না করে চুপিসাড়ে দুর্ঘটনার পর এলাকা ছাড়েন তিনি। যদিও সেই অভিযোগ প্রথম থেকেই খারিজ করে আসছিলেন সিধু পত্নী। এদিন তাঁর সিল মোহর দিল রেল দুর্ঘটনার ম্যাজিস্ট্রেট পর্যায়ের তদন্ত। এদিন সেই তদন্তের বিস্তারিত রিপোর্ট পেশ করা হয় পঞ্জাবের প্রধানমন্ত্রী অমরেন্দ্র সিংকে।\nএই ঘটনার পরিপ্রেক্ষিতে সিধু পত্নী সাংবাদিকদের জানান, ‘যারা ওই সময় রেল লাইনের উপর দাঁড়িয়ে ছিল তাঁদের এটা বোঝা উচিৎ ছিল যে তারা রেলের লাইনে অনুপ্রবেশ করছে। একই সঙ্গে তিনি জানান, আমি যদি কোনও অনুষ্ঠানে উপস্থিত হই আর সেখানে যদি কোনও দুর্ঘটনা ঘটতে তার দায় কিভাবে আমার উপর পড়ে। আমি তো বহু অনুস্থানেই উপস্থিত থাকি।\nউল্লেখ্য, ১৯ অক্টোবর দশেরা উৎসবের দিন পঞ্জাবের অমৃতসরে ঘটে এক ভয়াবহ ট্রেন দুর্ঘটনা। ট্রেনের লাইনে দাঁড়িয়ে দশেরার অনুষ্ঠান দেখার সময় এক্সপ্রেস ট্রেন পিষে দিয়ে চলে যায় ৫৯ জনকে পাশাপাশি সেই ঘটনায় আহত হন অন্তত ১০০ জন। ঘটনার পুরো দায় অস্বীকার করে রেলের জমিতে অনুপ্রবেশের অভিযোগ তোলে রেল। পাশাপাশি পুরো ঘটনার তদন্ত শুরু করে রেল ও পঞ্জাব সরকার। অবশেষে সেই ঘটনায় সিধু পত্নীকে ক্লিনচিট দিল তদন্তকারী দল।\nPrevious articleপ্রিমিয়ার লিগে উলভসের কাছে অবাক হার চেলসির, সহজ জয় লিভারপুলের\nNext articleকার্বণ নিঃসরণের তালিকায় সারা বিশ্বে চতুর্থ ভারত


By বার্তা কক্ষ\t On ফেব্রু. ৬, ২০২২\nবিটিসি বিনোদন ডেস্ক: সংগীতের মহাতারকা লতা মঙ্গেশকর বিদায়। আজ রবিবার (০৬ ফেব্রুয়ারি) সকালে মধ্য মুম্বাইয়ের ব্রিচ ক্যান্ডি হাসপাতালের আইসিইউতে চিকিৎসাধীন অবস্থায় মারা যান তিনি। মৃত্যুকালে তার বয়স হয়েছিল ৯২ বছর।\n১৯২৯ সালে ভারতের মধ্যপ্রদেশের ইন্দোরে জন্মগ্রহণ করেছিলেন লতা। পিতা নাট্য অভিনেতা ও গায়ক পণ্ডিত দিননাথ মঙ্গেশকরের মেয়ের নাম হেমা রাখলেও পরে হেমার নাম বদল করে রাখা হয় লতা। ৫ ভাইবোনের মধ্যে তিনি ছিলেন সবার বড়। বাবার মৃত্যুর পর ১৯৪২ সালে মাত্র ১৩ বছর বয়সে মারাঠি সিনেমায় গান গেয়ে সংগীতজীবন শুরু লতার। পরের বছর কণ্ঠে তোলেন হিন্দি সিনেমার গান।\nএছাড়া মধুমতি সিনেমার ‘আজারে পরদেসি’ গানের জন্য ১৯৫৮ সালে পান শ্রেষ্ঠ সংগীতশিল্পীর পুরস্কার। বাংলায় তার অসংখ্য জনপ্রিয় গান আছে। তার কণ্ঠে স্থান পেয়েছে ৪০০ এরও বেশি বাংলা গান।\nএছাড়া বাংলাসহ ৩৬টি ভাষায় তিনি প্রায় প্রায় ৭ হাজার ৫০০টি গান গেয়েছেন।\nমুম্বাইয়ের ব্রিচ ক্যান্ডি হাসপাতালে চিকিৎসক প্রতীত সমদানির তত্ত্বাবধানে ছিলেন লতা মঙ্গেশকর। এরপর শারীরিক অবস্থার অবনতি হলে তাকে হাসপাতালের ভেন্টিলেশনে দেওয়া হয়েছিল। কিন্তু প্রয়াত সুরসম্রাজ্ঞীর জন্য চিকিৎকদের লড়াই কাজে এল না, কোটি কোটি অনুরাগীর প্রার্থনা বিফলে গেল। ৯২ বছর বয়সে না ফেরার দেশে চলে গেলেন ‘ভারতের কোকিলকণ্ঠী’।\nতবে গতকাল শনিবার (০৫ ফেব্রুয়ারি) লতা মঙ্গেশকরের শারীরিক পরিস্থিতির আবার অবনতি হয়। এদিন দুপুরে চিকিৎসকেরা জানান, গায়িকার অবস্থা অত্যন্ত সংকটজনক। এরপরই বরেণ্য এই শিল্পীর পরিবারের সবাই তার সুস্থতার জন্য প্রার্থনা করতে থাকেন। চিকিৎসকেরাও চেষ্টা করতে থাকেন। শেষ পর্যন্ত সব চেষ্টা ব্যর্থ করে চলে যান কিংবদন্তি এ শিল্পী। লতার মৃত্যুর খবর ছড়িয়ে পড়তেই শোকের ছায়া নেমেছে ভারতসহ বাংলাদেশে। তার মৃত্যুতে শোক প্রকাশ করেছেন রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা। #\nদেম্বেলেকে নিয়েই চলতে চান জাভি\nআত্মঘাতী গোলে বায়ার্নের জয়